20. ΑΝΑΓΚ. ΝΟΜΟΣ υπ’ αριθ. 114 της 13/16 Σεπτ. 1936 (ΦΕΚ Α΄ 399) Περί τροποποιήσεως και συμπληρώσεως διατάξεών τινων της Νομοθεσίας περί Μετοχικού Ταμείου Στρατού, αφορωσών τους πόρους αυτού. Άρθρ.1.-1.Από της ισχύος του παρόντος επανέρχεται εν ισχύϊ το άρθρ. 4 του Νόμ. 3313 του 1925 ούτω δε άπαντα τα αντισηκώματα και πρόστιμα των στρατευσίμων, ανυποτάκτων, λιποτακτών κλπ. εξ οιασδήποτε αιτίας προερχόμενα, τα δια των κειμένων διατάξεων καθοριζόμενα, θα περιέρχωνται εξ ολοκλήρου εις τους πόρους του Μετοχικού Ταμείου Στρατού, καταργουμένης πάσης επί του αντικειμένου τούτου αντιθέτου διατάξεως. 2.Ο τρόπος της εισπράξεως των αντισηκωμάτων ενεργείται ως ορίζει το άρθρ. 19 του Νόμ. 5977. Άρθρ2.-(Αντικαθίσταται το εδάφ. 2 της εικοστής παραγράφου του 14 άρθρου της Νομοθεσίας του Ταμείου). Άρθρ.3.-Αι καταπίπτουσαι εγγυοδοσίαι, ρήτραι και πρόστιμα των προμηθειών των αφορωσών τον Στρατόν Ξηράς και Αεροπορίας και την Χωροφυλακήν, αι ενεργούμεναι υπό της Επιτροπής Κρατικών Προμηθειών δυνάμει του Νόμ. 4010 από της ισχύος του παρόντος περιέρχονται εις τους πόρους του Μετοχικού Ταμείου Στρατού, καταργουμένης πάσης αντικειμένης διατάξεως. Οι πόροι του άνω άρθρ. 3 εισάγονται στο Κρατικό Προϋπολογισμό σύμφωνα με το εδάφ. γ της παρ. Ι άρθρ. 30 Νόμ. 1473/1984 (ΦΕΚ Α΄ 127), (τόμ. 27 σελ. 196,361). Βλέπε και την παρ. 2 άνω άρθρ. 30 για το τρόπο και λοιπά είσπραξης των άνω πόρων. Άρθρ.4.-Μέτοχοι του Μετοχικού Ταμείου Στρατού εγγεγραμμένοι εις τα μητρώα εγγάμων αξιωματικών του Ταμείου προ της ισχύος του παρόντος υποχρεούνται κατά την εις μέρισμα εγγραφήν των να συμπληρώσωσι το αρχικώς καταβληθέν ποσόν λόγω εγγραφής εις τα μητρώα των εγγάμων εξιωματικών καταβάλλοντες την διαφοράν του βασικού μισθού του βαθμού ον φέρουσι κατά την ισχύν του παρόντος Νόμου και του μισθού του βαθμού ούτινος το μέρισμα θα λάβωσιν. Οι εφ’ εξής εγγραφόμενοι εις τα μητρώα των εγγάμων αξιωματικών υποχρεούνται ομοίως κατά την εις μέρισμα εγγραφήν των να συμπληρώσωσι την καταβολήν γάμου πληρώνοντες εις το Μετοχικόν Ταμείον Στρατού την διαφοράν μεταξύ του βασικού μισθού του βαθμού ον έφερον κατά την ημέραν της εγγραφής εις τα μητρώα των εγγάμων εξιωματικών και του τοιούτου του βαθμού ούτινος το μέρισμα θα λάβωσιν. Εις την ιδίαν συμπληρωματικήν καταβολήν υπόκεινται αι εις μέρισμα εγγραφόμεναι οικογένειαι μετόχων μη καταβαλλόντων την τοιαύτην συμπληρωματικήν καταβολήν. Το άνω χρηματικόν ποσόν δύναται να εισπραχθή τμηματικώς εκ του μερίσματος καθ’ ον ακριβώς τρόπον και τα πάγια δικαιώματα του Ταμείου. Ως βασικοί μισθοί δια τον καθορισμόν των άνω συμπληρωματικών καταβολών γάμου λαμβάνονται υπ’ όψιν οι ισχύοντες κατά την ημέραν καθ’ ην εδημιουργήθη το προς απόληψιν μερίσματος δικαίωμα. Βλ. και άρθρ. 8 κατωτ. Α.Ν. 559/1937 Άρθρ.5.-(Προσωρινής ισχύος). Άρθρ.6.-Η μέχρι τούδε διενεργουμένη υπέρ του Ταμείου κράτησις εκ των μηνιαίων ενοικίων των δια τας ανάγκας του Στρατού της Χωροφυλακής και Αεροπορίας χρησιμοποιουμένων κτιρίων, αυξάνεται εις 2 επί τοις εκατόν. Άρθρ.7.-Επιτρέπεται όπως από της 1ης Φεβρουαρίου ε.έ. και εφεξής χρησιμοποιώνται παρά της Στρατιωτικής υπηρεσίας άχρηστα υλικά και εφόδια ή υποπροϊόντα βιομηχανικής παραγωγής της, τα οποία προηγουμένως εξεποιούντο υπέρ του Μετοχικού Ταμείου Στρατού. Εν τη περιπτώσει ταύτη καταβάλλεται εις  το   Μετοχικόν    Ταμείον   Στρατού   το   αντίτιμον (Αντί για τη σελ. 1487)  Σελ. 1487(α) Τεύχος Ζ62 – Σελ. 131 Μετοχικό Ταμείο Στρατού 36.Σ.α.20 των ούτω χρησιμοποιουμένων υλικών ή εφοδίων. Δια διαταγών του επί των Στρατιωτικών Υπουργού καθορισθήσονται ποία των υλικών, εφοδίων και υποπροϊόντων βιομηχανικής παραγωγής θα χρησιμοποιώνται παρά της Στρατιωτική Υπηρεσίας, ο τρόπος καθορισμού του τιμήματος, ο τρόπος καταβολής εις το Μετοχικόν Ταμείον Στρατού και γενικώς αι λεπτομέρειαι της εφαρμογής του παρόντος. Πάσα διάταξις αντικειμένη εις τον παρόντα Νόμον καταργείται.